L 217/38 Službeni list Europske unije 23.7.2014. ODLUKA VIJEĆA 2014/484/ZVSP od 22. srpnja 2014. o izmjeni Zajedničkog stajališta 2003/495/ZVSP o Iraku VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 29., budući da: (1) __ Vijeće je 7. srpnja 2003. donijelo Zajedničko stajalište 2003/495/ZVSP (') radi provedbe Rezolucije 1483 (2003) Vijeća sigurnosti Ujedinjenih naroda (VSUN). (2) =— Pojedine odredbe Zajedničkog stajališta 2003/495/ZVSP potrebno je pojasniti, DONIJELO JE OVU ODLUKU: Članak 1. U Zajedničko stajalište 2003/495/ZVSP umeće se sljedeći članak: ,Članak 2.a Nikakva se sredstva ili ekonomski izvori ne stavljaju na raspolaganje, izravno ili neizravno, ili u korist osoba i subjekta iz članka 2. točke (b). Izuzeća se mogu dopustiti za sredstva i ekonomske izvore koji su: (a) potrebni za zadovoljavanje osnovnih potreba osoba iz članka 2. točke (b) i njihovih uzdržavanih članova obitelji, uključujući plaćanja za hranu, najamninu ili hipoteku, lijekove i liječenje, poreze, premije osiguranja te naknade za javne komunalne usluge; (b) namijenjeni isključivo za plaćanje opravdanih honorara i za naknadu nastalih troškova povezanih s pružanjem pravnih usluga; (c) namijenjeni isključivo za plaćanje pristojbi ili naknada za rutinsko vođenje zamrznutih sredstava i ekonomskih izvora ili njihovo održavanje; ili (d) potrebni za izvanredne troškove, pod uvjetom da je relevantno nadležno tijelo, najmanje dva tjedna prije odobrenja, obavijestilo nadležna tijela drugih država članica i Komisiju o razlozima zbog kojih smatra da bi trebalo izdati posebno odobrenje." Članak 2. Ova odluka stupa na snagu na dan objave u Službenom listu Europske unije. Sastavljeno u Bruxellesu 22. srpnja 2014. Za Vijeće Predsjednica C. ASHTON (!) Zajedničko stajalište Vijeća 2003/495/ZVSP od 7. srpnja 2003. o Iraku i stavljanju izvan snage zajedničkih stajališta 96/741/ZVSP i 2002/599/ZVSP (SL L 169, 8.7.2003., str. 72.).